internet vaartha 182 Views
అయినా పెరిగిన పెట్టుబడులు
న్యూఢిల్లీ : ఈక్విటీ మార్కెట్లలో టాప్‌ పది కంపెనీల్లో ఐదు కంపెనీల మార్కెట్‌ విలువలు దిగజారాయి. గడచిన వారంలో మొత్తం ఈ ఐదుకంపెనీల విలువలు 21,458.26 కోట్లు క్షీణించినట్లు తేలింది. అధికారిక గణాంకాలను పరి శీలిస్తే మే 20వ తేదీతో ముగిసిన వారంలో రిల యన్స్‌ ఇండస్ట్రీస్‌, ఇన్ఫోసిస్‌, సన్‌ఫార్మా, కోల్‌ ఇండియా, హిందూస్థాన్‌ యూనిలీవర్‌ మార్కెట్లలో నష్టాలను చవిచూసినట్లు తేలింది. వీటి మార్కెట్‌ విలువలపరంగా దిగజారాయి. టాటాకన్సల్టెనీస్స సర్వీసెస్‌, హెచ్‌డిఎఫ్‌సి బ్యాంకు, ఐటిసి, హెచ్‌డి ఎఫ్‌సి, ఆయిల్‌ అండ్‌ నేచరల్‌గ్యాస్‌ కార్పొరేషన్‌ సంస్థల విలువలు పెరిగాయి. ఈ సంస్థల పెరిగిన విలువలు పరిశీలిస్తే 20,100.16 కోట్లుగా ఉంది. రిలయన్స్‌ మార్కెట్‌ విలువలు 14,229.24 కోట్లు తగ్గి 3,02,768.44కోట్లుగా ఉంది. హిందూస్థాన్‌ యూనిలీవర్‌ మార్కెట్‌ విలువలు 3992.46 కోట్లు క్షీణించి 1,75,852.34 కోట్లుగా ఉంది. కోల్‌ ఇండియా విలువలు 1389.6 కోట్లు క్షీణించి 1,76,416.06 కోట్లకు చేరింది. ఇక ఇన్ఫోసిస్‌ మార్కెట్‌ విలువలు 1136.99 కోట్లు దిగజారి 2,76,035.32 కోట్లుగా ఉంది. సన్‌ఫార్మా 709.97 కోట్లు క్షీణించి 1,90,622.21 కోట్లకు చేరింది. ఇతరత్రా ఐటిసి విలువలు 8570.27 కోట్లు పెరిగి 2,65,517.59 కోట్లకు చేరింది. ఒఎన్‌జిసిపరంగా 75238.83 కోట్లు పెరిగి 1,82,189.16 కోట్లకు పెరిగింది. హెచ్‌డి ఎఫ్‌సి 2258.71కోట్లు పెరిగి 1,86,475.97కోట్లకు చేరింది. సాఫ్ట్‌వేర్‌దిగ్గజంటిసిఎస్‌ 1704.42 కోట్లు పెరిగి 4,98,922.21కోట్లకుచేరింది. హెచ్‌డిఎఫ్‌సి బ్యాంకు 37.93కోట్లు పెరిగి 2,88,408.55 కోట్లకు చేరింది. ర్యాంకింగ్‌ల పరంగా చూస్తే టిసిఎస్‌ ఇప్పటికి టాప్‌టెన్‌లో మొదటిస్థానంలో ఉంటే మిగిలిన సంస్థలు వరుసగా రిలయన్స్‌, హెచ్‌డి ఎఫ్‌సిబ్యాంకు, ఇన్ఫోసిస్‌, ఐటిసి, సన్‌ఫార్మా, హెచ్‌డిఎఫ్‌సి, ఒఎన్‌జిసి, కోల్‌ఇండియా, హిందూ స్థాన్‌ యూనిలీవర్‌ సంస్థలు నలిచాయి.
పెరిగిన విదేశీ పెట్టుబడులు
ఇదిలా ఉండగా విదేశీ ఇన్వెస్టర్లు భారత్‌ఈక్విటీ మార్కెట్లలో ఈనెలలో ఇప్పటివరకూ 1800 కోట్లు పెట్టుబడులుపెట్టారు. విదేశీ పోర్టుఫోలియో ఇన్వెస్టర్లు కూడా 341కోట్లు పెట్టుబడులుపెట్టారు.మార్చి ఏప్రిల్‌ నెలల్లో విదేశీ పోర్టుఫోలియో ఇన్వెస్టర్లు 29,558 కోట్లు మార్కెట్లలో పెట్టుబడులు పెట్టి నట్లు తేలింది. డిపాజిటరీస్‌ వద్ద ఉన్న గణాంకాలను పరిశీలిస్తే ఈ ఒక్కనెలలోనే ఎఫ్‌పిఐ పెట్టుబడవులు 1795 కోట్లుగా ఉన్నాయి. అయితే విదేశీ ఇన్వెస్టర్లు డెట్‌ మార్కెట్లనుంచి 3496కోట్లు వెనక్కి తీసుకు న్నారు. ఈ ఏడాది ఇప్పటివరకూ విదేశీ పోర్టుఫోలి యో ఇన్వెస్టర్లు 14,706కోట్లు ఈక్విటీల్లో పెట్టుబడులు పెట్టారు. 4436కోట్లు డెట్‌మార్కెట్ల నుంచి వెనక్కి తీసుకోగా నికరనిధులు10,270కోట్లుగా ఉన్నాయి.